
Здравейте, имам следния казус – до миналата година бях държавен служител, напуснах по собствено желание, започнах работа в същата структура в друг град , на трудови правоотношения. Въпросът ми е – сега на новото място, за да кандидатствам за държавен служител трябва ли отново да се явя на конкурс, при условие че преди 5 години съм се явявала за същата длъжност и същата структура(работодател) – само , че в друг град, и съм го спечелила? Има ли опция да ме назначат като държавен служител, без да е необходим конкурс? Има ли такъв член в Закона? Благодаря предварително.


 

Държавен служител
=================

 

Здравейте, 


след като служебното правоотношение е прекратено, не съществува правна възможност без конкурс да бъдете назначен като държавен служител.  

Конкурс не се провежда в случаите по чл. 16а, 81а, 81б и 84а, както и за длъжността ръководител на звеното за връзки с обществеността по Закона за държавния служител, като това са случаите на работа на непълно работно време; чл. 81 а третира случаите на преместване на държавен служител в друга администрация; чл 81б касае временно преместване на държавен служител в друга администрация и чл. 84 а урежда споделено изпълнение на длъжност от служител, определен чрез подбор.


Поздрави,  

адв. Николина Митова  

0898 303092




Благодаря за компетентния отговор!


